Κατασκευαστικός Κλάδος και Χρηματοοικονομική Ανάλυση Ελληνικών Εργοληπτικών Επιχειρήσεων 7ης τάξης με χρήση Αριθμοδεικτών:
Creators: name: Γερμανίδης, Παναγιώτης Αθανασίου
Publisher: name: Aristotle University of Thessaloniki
Year: 2011
Subjects: Κατασκευαστικός Κλάδος
Χρηματοοικονομική Ανάλυση
Αριθμοδείκτες
Construction Industry
Financial Analysis
Financial Ratios

description: Η παρούσα διπλωματική εργασία με τίτλο «Κατασκευαστικός Κλάδος και Χρηματοοικονομική Ανάλυση Ελληνικών Εργοληπτικών Επιχειρήσεων 7ης τάξης με χρήση Αριθμοδεικτών», μελετά τα ιδιαίτερα γνωρίσματα του κατασκευαστικού κλάδου, ο οποίος αποτελεί έναν από τους σημαντικότερους κλάδους της ελληνικής οικονομίας και συνδέεται στενά με το Ακαθάριστο Εθνικό Προϊόν και την οικονομική ανάπτυξη της χώρας. Κύριος στόχος αυτής της μελέτης είναι η ανάδειξη των ιδιαίτερων χαρακτηριστικών τόσο του κατασκευαστικού κλάδου, όσο και ορισμένων από τις εταιρείες που τον απαρτίζουν, σε χρηματοοικονομικό επίπεδο. Αυτή η ανάλυση, θα αποκαλύψει τις προοπτικές του κατασκευαστικού κλάδου και τις ευκαιρίες που αναδύονται για τις εταιρείες αυτές, οι οποίες δραστηριοποιούνται σε εθνικό και διεθνές επίπεδο. Στην παρούσα εργασία, επιχειρείται η χρηματοοικονομική ανάλυση των εννέα σημαντικότερων επιχειρήσεων του κατασκευαστικού κλάδου που ανήκουν σε συγκεκριμένη κατηγορία εργοληπτικών επιχειρήσεων (7ης τάξης), για την πενταετία 2006-2010 και η εξαγωγή χρήσιμων συμπερασμάτων, αλλά και η συνολική αποτίμηση του κλάδου. Οι εταιρείες που επιλέχθηκαν είναι: J&amp;P-ΑΒΑΞ Α.Ε., ΑΚΤΩΡ Α.Τ.Ε., ΑΘΗΝΑ Α.Τ.Ε., ΜΗΧΑΝΙΚΗ Α.Ε., ΑΕΓΕΚ ΚΑΤΑΣΚΕΥΑΣΤΙΚΗ Α.Ε., ΒΙΟΤΕΡ Α.Ε., ΤΕΡΝΑ Α.Ε., ΜΟΧΛΟΣ Α.Ε. και ΙΝΤΡΑΚΟΜ ΚΑΤΑΣΚΕΥΕΣ A.E. ΤΕΧΝΙΚΩΝ ΕΡΓΩΝ ΚΑΙ ΜΕΤΑΛΛΙΚΩΝ ΚΑΤΑΣΚΕΥΩΝ δ.τ. INTRAKAT. Παρουσιάζονται τα προφίλ τους, καθώς και οι συνοπτικοί τριμηνιαίοι, εξαμηνιαίοι, εννιαμηνιαίοι και ετήσιοι ισολογισμοί τους που αφορούν τα έτη 2006, 2007, 2008, 2009, 2010. Για την ανάλυση χρησιμοποιούνται συγκεκριμένες ομάδες αριθμοδεικτών, οι οποίες έχουν επιλεγεί έτσι ώστε εξετάζοντας τις τιμές τους διαχρονικά, να υπάρχει η δυνατότητα εξαγωγής συμπερασμάτων που αφορούν την γενικότερη απόδοση και πορεία της επιχείρησης, καθώς αυτός είναι και ο απώτερος σκοπός της εργασίας. Η ανάλυση των χρηματοοικονομικών δεικτών μίας επιχείρησης παρέχει τη δυνατότητα να αξιολογηθούν και να ερμηνευθούν η λειτουργία, τα δυνατά της σημεία, οι αδυναμίες και οι προοπτικές της. Κατ' αυτό τον τρόπο, προκύπτουν άμεσοι παράγοντες σύγκρισης ανάμεσα στα χρηματοοικονομικά τους στοιχεία, τα οποία δίνουν συγκεκριμένη πληροφόρηση για την απόδοση και τη βιωσιμότητα κάθε μίας επιχείρησης. Συνοψίζοντας, επιδίωξη της εν λόγω εργασίας, αποτελεί η αξιολόγηση των οικονομικών στοιχείων και η μετάφρασή τους σε συνέπειες, ώστε να καταστήσει τον μηχανικό γνώστη της υφιστάμενης οικονομικής πραγματικότητας στις ελληνικές δομικές εταιρείες. Κλείνοντας, παρατίθενται γενικά συμπεράσματα για την οικονομική κατάσταση, την εξέλιξη και τις προοπτικές του κατασκευαστικού κλάδου στον ελλαδικό χώρο και ταυτόχρονα επιχειρείται η ανάδειξη βέλτιστων πρακτικών για την ενδυνάμωση των Ελληνικών Εργοληπτικών Επιχειρήσεων, τη βιώσιμη οργάνωσή τους και την βελτίωση της ανταγωνιστικότητάς τους.
description: The present master thesis, entitled: “Construction Industry Framework and Financial Ratio’s Analysis of the 7th class Greek Construction Enterprises”, examines the special features of construction industry that represents one of the most important sectors of the Greek economy and it is closely related to the Gross National Product (GNP) and to the financial development of the country. The main purpose of this study is to highlight analyze present the special financial features of the Greek construction industry and of some of the most important companies that belong to it. This analysis will bring to light the perspectives of the sector of constructions and the opportunities that arise for each of the companies that are being examined, which operate not only in Greece, but also in an international level. This dissertation presents the financial analysis of the nine largest companies in the manufacturing industry, that are listed in the highest class of the public registries for construction enterprises (7th class), for the five-year period 2006-2010 and the extraction of useful findings, as well as the overall assessment of the sector. The certain chosen construction companies are the following: J&amp;P ΑVAX S.A., AΚTOR S.A., ATHΕNA S.A., ΜICHANIKI S.A., ΑΕGΕΚ S.A., BIOTER S.A., TERNA S.A., MOCHLOS S.A., INTRAKAT S.A. Their profiles and balance sheets are presented, for the years 2006, 2007, 2008, 2009, 2010. Selected groups of financial ratios are evaluated and by observing their measurements over a period of time it is possible to conclude the general performance of companies’ efficiency. This is the overall aim of this project. Analysis of the financial ratios of an enterprise gives to the analyst the opportunity to evaluate and to understand its function, its strengths, its weaknesses and its perspectives for the future. Furthermore, it is possible to make comparisons between enterprises based on financial ratios, that provide the necessary information for the performance and sustainability of each company. Concluding, the dissertation’s goal is the proper analysis of the financial elements and their interpretation so that the engineer will gain knowledge of the current financial status in Greek structural companies. Finally, general conclusions are provided about the financial status, the evolution-developments and the prospects of the structural field in Greece, and at the same time best practices are highlighted regarding the strengthening, the sustainability and increased competiveness of Greek Construction Enterprises.